# Čeněk Kottnauer

Čeněk Kottnauer (Praga, 24 de febrer de 1910 – Londres, 14 de febrer de 1996) fou un jugador d'escacs txecoslovac, posteriorment nacionalitzat britànic. Obtingué el títol de Mestre Internacional el 1950, i el d'Àrbitre Internacional el 1951.

## Resultats destacats en competició

Al començament de la seva carrera, empatà als llocs 11è-12è al Memorial Kautsky de Praga 1933, (el campió fou Karel Opočenský), i fou 7è al torneig de classificació preolímpic de Praga 1939, (el campió fou Jiří Pelikán).

### Joc durant la II Guerra Mundial

Durant la II Guerra Mundial, estigué a la zona controlada pel III Reich. En aquesta època, fou 6è a Praga 1942 (els campions foren Aleksandr Alekhin i Klaus Junge), empatà als llocs 7è-8è a Choceň 1942 (campió: Miroslav Katětov), i guanyà a Zlin 1943 (per davant de Jan Foltys). El maig de 1944, conjuntament amb altres jugadors txecs (Luděk Pachman, Podgorny, Prucha, etc.) va perdre un matx d'entrenament a 8 partides contra Fedor Bogatyrchuk (+0 –7 =1) a Praga.

### Joc al continent després de la guerra

Després de la guerra, fou 13è a Groningen 1946 (campió: Mikhaïl Botvínnik), fou 13è al Memorial Chigorin de Moscou 1947 (el campió fou Botvínnik), quedà 2n al Memorial Schlechter de Viena 1947, (el campió fou László Szabó), fou 3r a Beverwijk 1947 (campió: Theo van Scheltinga), fou 4t a Bad Gastein 1948 (campió: Erik Lundin), empatà als llocs 8è-9è a Beverwijk 1948 (campió: Lodewijk Prins), fou 9è a Venècia 1949 (campió: Szabó), fou 10è a Trenčianske Teplice 1949 (campió: Gideon Ståhlberg), empatà als llocs 3r-6è al Memorial Schlechter de Viena 1949 (campions: Foltys i Stojan Puc), empatà als llocs 9è-10è al Memorial Przepiórka a Szczawno Zdrój (Salzbrunn) 1950 (campió: Paul Keres), fou 17è a Amsterdam 1950 (campió: Miguel Najdorf), i guanyà el torneig internacional de Luzern 1953.

### Joc a la Gran Bretanya

El 1953, va emigrar a la Gran Bretanya. Allà, empatà als llocs 5è-7è a Hastings 1959/60 (campió: Svetozar Gligorić), i fou 11è a Hastings 1968/69 (campió: Vassili Smislov). Els anys 1970 va ser un dels millors entrenadors dels joves jugadors anglesos.

### Rànquing mundial

El seu millor rànquing Elo s'ha estimat en 2607 punts, el setembre de 1952, moment en què tenia 42 anys, cosa que el situaria en 46è lloc mundial en aquella data. Segons chessmetrics, va ser el 40è millor jugador mundial el gener de 1945.

### Participació en olimpíades d'escacs

Kottnauer va participar en tres Olimpíades d'escacs. Va representar Txecoslovàquia al quart tauler a la X Olimpíada d'escacs a Hèlsinki 1952, on hi guanyà una medalla d'or per la seva excel·lent actuació individual, (+10 –0 =5). Posteriorment, va representar Anglaterra al primer tauler a l'Olimpíada d'escacs de 1964 a Tel-Aviv i al segon tauler a l'Olimpíada d'escacs de 1968 a Lugano.
Taula de participacions en Olimpíades :
| Any | Olimpíada | Ciutat | Tauler | Guanyades | Taules | Perdudes | % | Posició indiv. | Posició equip |
| 1952 | X Olimpíada | Hèlsinki | 4t (TXE) | 10 | 5 | 0 | 83.3 | | 4 |
| 1964 | XVI Olimpíada | Tel-Aviv | 1r (ENG) | 8 | 7 | 3 | 63.9 | 8 | 18 |
| 1968 | XVIIV Olimpíada | Lugano | 2n (ENG) | 3 | 5 | 4 | 45.8 | 30 | 16 |

## Notes

* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ El sistema de classificació Elo no es va instituir oficialment fins al 1971, però s'han fet estimacions de la classificació Elo per a èpoques anteriors

## Referències

* 1 2 3 «Nota biogràfica de Čeněk Kottnauer» (en anglès). Chessgames.com. [Consulta: 13 gener 2013].
* ↑ Article de Tim Harding: «Remembering Čeněk Kottnauer» (en anglès). The Kibitzer. Chesscafe.com, 29-09-2009. [Consulta: 23 octubre 2010].
* ↑ «NED-ch08 Taules de torneigs de 1933». Arxivat de l'original el 2007-08-07. [Consulta: 4 febrer 2010].
* ↑ «Taules de torneigs de 1939)». Arxivat de l'original el 2009-01-04. [Consulta: 4 febrer 2010].
* ↑ Torneig de Praga 1942
* ↑ Torneig de Chocen 1942
* ↑ Torneig de Zlin 1943
* ↑ Torneig de Groningen 1946
* ↑ «Taules de torneigs de 1947». Arxivat de l'original el 2009-12-08. [Consulta: 4 febrer 2010].
* ↑ «1948 Taules de torneigs de 1948». Arxivat de l'original el 2009-01-03. [Consulta: 4 febrer 2010].
* ↑ «1949 Taules de torneigs de 1949». Arxivat de l'original el 2007-09-27. [Consulta: 4 febrer 2010].
* ↑ Turniej Międzynarodowy Szczawno Zdrój 1950
* ↑ «Taules de torneigs de 1950». Arxivat de l'original el 2010-07-20. [Consulta: 4 febrer 2010].
* ↑ Chess Games Database
* ↑ «Torneig de Hastings». Arxivat de l'original el 2008-04-21. [Consulta: 21 abril 2008].
* ↑ Fitxa de Čeněk Kottnauer a Chessmetrics (anglès)
* ↑ Olimpbase:: Fitxa de Čeněk Kottnauer Competicions per equips [Consulta 23 d'octubre de 2010]
* ↑ «Base de dades de competicions per equips d'escacs» (en anglès). OlimpBase. [Consulta: 3 octubre 2010].

## Enllaços externs

* Estimació Elo de Čeněk Kottnauer a «chessmetrics.com». [Consulta: 23 octubre 2010]. (anglès)